### 2.      Beslutning om igangsætning af trafiksikkerhedsprojekt på [adresse] i [adresse]

**Åbent**

Sagsnr.: 326-2017-27569       J.nr.: 05.13.00           Dokumentnr.:
326-2017-197785

**Sagstype**

Beslutning.

**Resume og sagens baggrund**

I 2015 er det besluttet at udføre et trafiksikkerhedsprojekt
på [adresse] i [adresse]. Derudover er det i 2016 besluttet at udføre
asfaltarbejde på blandt andet [adresse] og stikvejen [adresse]. Projekterne
koordineres med henblik på en samlet løsning. For primært at dæmpe hastigheden
i området har der på et borgermøde været fremlagt fire forslag, der samlet skal
skabe sikkerhed og tryghed på og ved vejen.

**Indstillinger**

Chefen for Vej, Ejendom og Affald indstiller, at forslag 1,
2, 3 og 4 til trafiksikkerhedsprojekt på [adresse] gennemføres og, at de andre
forslag gennemføres såfremt det er muligt.

**Behandling**

Teknik - og Miljøudvalget.

**Sagsfremstilling**

I forbindelse med prioriteringen af
trafiksikkerhedsprojekter i 2015, er der frigivet et rammebeløb på i alt
400.000 kr. til trafiksikkerhed på [adresse]. Udover dette er det i
forbindelse med prioriteringen af asfaltprojekter i byområder 2016 besluttet
at asfaltere Strandvej inden for en ramme på [adresse] kr. og [adresse] inden for en
ramme på 121.000 kr. Derudover skal der udføres forbedring af vejafvanding på
udsatte lokaliteter langs vejen. Projekterne koordineres med henblik på en
samlet udførelse.

Trafiksikkerhedsprojektet skal skabe sikkerhed og tryghed
for sommerhusbeboere, sommerbadegæster og trafikanter der færdes langs, ved og
på [adresse]. Der har været afholdt to borgermøder (seneste den 22. juni 2017),
og der er fremlag fire forslag til primært at reducere hastigheden på vejen. I
Bilag 1 ses præsentationen fra det seneste borgermøde, hvor forslagene er
visualiseret.

Forslagene skal ses som en helhed. De fire forslag er:

· Forslag 1: En generel fast hastighedsgrænse på 30 km i timen på
den del af vejen, som ligger inden for byzone. Det er det niveau vejens profil,
linje - og længdeprofil kan bære. Den gennemkørende trafik skal færdes på de
svages præmisser.

· Forslag 2: 2-1 vejafmærkning med delvis rød
asfaltbelægning/markering

· Forslag 3: Der forventes etableret fire vejbump

· Forslag 4: Der forventes etableret tre hævede krydsflader

Ud over ovennævnte forslag er der yderligere
opmærksomhedspunkter, hvor der kunne være muligheder for at fremme blandt andet
færdselssikkerheden [adresse]. Disse er:

· Gennemkørselsforbud for lastbiler

· Hastighedsgrænse på henholdsvis 20 km/t og 3o km/t på stikveje

· Forbedring af parkeringsmuligheder (parkeringsbane,
parkeringspladser, parkeringsrestriktioner) langs [adresse], hvor vejareal
tillader det

· Fjernelse af sten i vejrabat (vejareal)

· Tydeliggørelse af naturstiforløb på strandengen. Kystdirektoratet
skønner umiddelbart, at en natursti kan godkendes efter ansøgning om
dispensation og efter enighed med lodsejere.

· Placering af eksisterende glas - og papcontainer. Der kan
overvejes anden placering med henblik på standsning langs vejen, mens der
læsses af i containere.

Trafiksikkerhedstiltagene søges koordineret med [adresse]
Kommune, med henblik på at hele vejen kan fremstå ensartet i sin udstrækning i
byzonen.

**Økonomiske konsekvenser**

Ingen økonomiske konsekvenser. Omkostningerne afholdes af
tidligere frigivet anlægsbevilling.

**Bilag**

|  |  |
| --- | --- |
| Bilag 1 - Trafiksikkerhed Strandvej, [adresse] - Præsentation fra borgermøde den 22. juni 2917 | 326-2017-199588 |